**ΣΧΟΛΕΙΟ ΔΕΥΤΕΡΗΣ ΕΥΚΑΙΡΙΑΣ ΣΑΜΟΥ**, ΣΧΟΛΙΚΗ ΠΕΡΙΟΔΟΣ 2020 - 2021

**1ο ΦΥΛΛΑΔΙΟ ΓΛΩΣΣΑΣ**, ΝΟΕΜΒΡΙΟΣ 2020

Διαλέξτε δύο από τις τρεις παρακάτω εργασίες και γράψτε τες σε ένα χαρτί με το όνομά σας. Τα κείμενα σας αυτά θα τα έχετε μαζί σας στο σχολείο, όταν με το καλό λειτουργήσουμε πάλι κανονικά.

1. Να γράψετε σε μια μικρή παράγραφο τι θέλετε να κάνετε με τους φίλους σας μετά από την ολοκληρωτική εξάλειψη του κορωνοϊού από τη ζωή μας.
2. Ποιο θεωρείτε ότι είναι το πιο δύσκολο πράγμα που σας επιβαρύνει κατά την περίοδο της απαγόρευσης κυκλοφορίας λόγω του κορωνοϊού;
3. Να περιγράψετε που βρισκόσασταν και πως ζήσατε την στιγμή του μεγάλου σεισμού.

Να διαβάσετε με προσοχή το κείμενο και να κάνετε όλες τις εργασίες που ακολουθούν.

ΚΕΙΜΕΝΟ: Ουράνια τόξα

*Αν κάποτε κοιτάξεις ένα ουράνιο τόξο, θα αναρωτηθείς πώς βρέθηκαν στον ουρανό όλα αυτά τα ζωντανά χρώματα. Οι αρχαίοι Έλληνες πίστευαν ότι αυτά τα τόξα από χρώμα ήταν σημάδια που έστελναν οι θεοί για να προειδοποιήσουν τους ανθρώπους ότι θα ξεσπάσουν πόλεμοι ή θύελλες. Οι αρχαίοι Σκανδιναβοί πίστευαν ότι ήταν η γέφυρα που χρησιμοποιούσαν οι θεοί για να κατεβαίνουν στη γη. Άλλοι μύθοι έλεγαν ότι στην άκρη κάθε ουράνιου τόξου περίμενε ένας θησαυρός. Όμως, όσο όμορφα και αν είναι τα ουράνια τόξα, δεν είναι μαγικά ούτε μπορείς να περπατήσεις πάνω τους. Στην πραγματικότητα, είναι απλώς χρωματιστό φως. Τα εφτά χρώματα είναι πάντοτε τα ίδια και εμφανίζονται με την ίδια σειρά: κόκκινο, πορτοκαλί, κίτρινο, πράσινο, γαλάζιο, βαθύ μπλε και μοβ. Το ουράνιο τόξο εμφανίζεται συχνά μετά από καταιγίδα ή λίγο πριν αυτή σταματήσει, όταν ο ήλιος λάμπει και πάλι, αλλά υπάρχει ακόμα βροχή στον αέρα.*

1. Να βάλεις σε κύκλο τη σωστή απάντηση.

Το κείμενο μάς μιλά :

α) για αρχαίους μύθους

β) για θησαυρούς

γ) για ουράνια τόξα

δ) για χρώματα

1. Να βάλεις σε κύκλο τη σωστή απάντηση.

Το ουράνιο τόξο εμφανίζεται:

α) όταν έχει σύννεφα

β) όταν πέφτει κεραυνός

γ) όταν έχει δυνατό ήλιο

δ) μετά από καταιγίδα

1. Να κυκλώσεις τη λέξη **Σωστό** ή **λάθος** δίπλα από κάθε πρόταση, ανάλογα με τις πληροφορίες που δίνονται στο κείμενο

α) Το ουράνιο τόξο είναι γενικά κακό σημάδι για τους ανθρώπους.

α. Σωστό, β. Λάθος

β) Το ουράνιο τόξο είναι ένα φυσικό φαινόμενο, στο οποίο βλέπεις χρωματιστό φως. α. Σωστό, β. Λάθος

γ) Το ουράνιο τόξο είναι ένα άλυτο μυστήριο για τους επιστήμονες.

α. Σωστό, β. Λάθος

δ) Το ουράνιο τόξο το συναντάς μόνο στους μύθους και στα παραμύθια

α. Σωστό, β. Λάθος

1. Να γράψεις μία πρόταση που να περιέχει την κάθε μια από τις λέξεις που ακολουθούν: φως, φωτεινό, φωνή, φωτοβολίδα, φωλιά, φωτίζω.

Πχ. Ο ήλιος κάθε πρωί με τις ακτίνες του γεμίζει με **φως** την οικουμένη.

1. Να βάλεις σε κύκλο τον τίτλο που ταιριάζει περισσότερο στην πιο κάτω παράγραφο:

*Όμως, όσο όμορφα και αν είναι τα ουράνια τόξα, δεν είναι μαγικά, ούτε μπορείς να περπατήσεις πάνω τους. Στην πραγματικότητα, είναι απλώς χρωματιστό φως. Τα εφτά χρώματα είναι πάντοτε τα ίδια και εμφανίζονται με την ίδια σειρά: κόκκινο, πορτοκαλί, κίτρινο, πράσινο, γαλάζιο, βαθύ μπλε και μοβ.*

α) Τα μαγικά ουράνια τόξα β) Το ηλιακό φως

γ) Τα γνωρίσματα των ουράνιων τόξων δ) Το γαλάζιο του ουρανού